નવી દિલ્હી: સંસદના બજેટ સત્રના આરંભે આજે રાષ્ટ્રપતિ પ્રણવ મુુખરજીએ સંસદના બંને ગૃહોના સંયુકત સત્રને સંબોધતાં જણાવ્યું હતું કે સરકારનું લક્ષ્ય ‘સબ કા સાથ સબ કા વિકાસ’ છે. તેમણે પોતાના અભિભાષણમાં જણાવ્યું હતું કે સરકારની નીતિઓનાં મૂળમાં ગરીબો, પીડિતો, દલિતો અને વંચિતોનુું કલ્યાણ અને ભલાઇ રહેલ છે. પ્રણવ મુખરજીએ સરકારની સિદ્ધિઓને પોતાનાં અભિભાષણમાં વણી લેતાં જણાવ્યું હતું કે સરકારની પહેલને કારણે ર૬ કરોડ જન ધન એકાઉન્ટ ખોલવામાં આવ્યાં છે.